**Կանադայի ազգային պատկերասրահ** (անգլ.՝ National Gallery of Canada, ֆր.՝ Musée des beaux arts du Canada), գեղարվեստական թանգարան Կանադայում։

Պատմություն
-----------

Կանադայի ազգային պատկերասրահը հիմնադրվել է 1880 թվականին Կանադայի չորրորդ գեներալ-նահանգապետ Ջոն Դուգլաս Սաթերլենդ Քեմփբելի կողմից։ 1882 թվականին այն գործել է Կանադայի Գերագույն դատարանի շենքում։ 1911 թվականին պատկերասրահը տեղափոխվում է Վիկտորիայի թանգարան (ներկայումս` Կանադայի բնության թանգարան)։ 1913 թվականին ընդունվում է ակտ ազգային պատկերասրահի վերաբերյալ, որով կարգավորվում է նրա գործունեությունը։ 1962 թվականին պատկերասրահը տեղափոխվում է Օտտավայի կենտրոնում գտնվող Էգլին փողոց, իսկ 1988 թվականին զբաղեցնում է ժամանակակից լուսանակարչության կանադական թանգարանի նորակառույց շենքը։ Թանգարանի շենքը կառուցվել է ապակուց և գրանիտից իսրայելցի ճարտարապետ Մոշե Սաֆդիի նախագծով։

Հավաքածու
---------

*Մայրիկ* քանդակը թանգարանի մուտքի մոտ, քանդակագործ` Լուիզա Բուրժուա
Թանգարանն ունի գեղանկարչության, գրաֆիկայի, քանդակագործության, լուսանկարչության հարուստ հավաքածու։ Հավաքածուի հիմնական մասը ներկայացնում է կանադական արվեստը.լայնորեն ներկայացված են Թոմ Թոմսոնի, Էմիլի Կարի, Ալեքս Կոլվիլի և «Մեծ յոթնյակի» (Group of Seven) ներկայացուցիչների գործերը։ Հավաքածուն ընդգրկում է նաև եվրոպական արվեստի նշանավոր շատ ներկայացուցիչների գործեր։ Ուշադրության են արժանի ժամանակակից արվեստի գործերը, որի մեջ առանձնանում են Էնդի Ուորհոլի գործերը։

1990 թվականին պատկերասրահը 1.8 միլիոն դոլարով ձեռք է բերում ամերիկացի աբստրակտ նկարիչ Բարնեթ Նյումանի «Կրակի ձայնը» կտավը, ինչը բուռն քննարկումների առիթ է դառնում։ Դրանից հետո նկարի արժեքը կտրուկ աճում է։ 2005 թվականին թանգարանը 4.5 միլիոն դոլարով ձեռք է բերում Վերածննդի դարաշրջանի նկարիչ Ֆրանչեսկո Սալվիատիի գործերից մեկը։ Թանգարանի ամենաարժեքավոր կտավներից մեկը անգլո-ամերիկյան նկարիչ Բենջամին Վեսթի «Գեներալ Վոլֆի մահը» կտավն է։

2005 թվականին թանգարանի հրապարակում տեղադրվել է հսկա սարդ ներկայցնող «Մայրիկ» քանդակը (քանդակագործ` Լուիզա Բուրժուա), իսկ 2011 թվականին մուտքի մոտ` կանադացի քանդակագործ Ջո Ֆաֆարդի «Վազող ձիեր» քանդակը։

Թանգարանը կազմակերպում է ցուցահանդեսներ, որը տեսնելու համար մարդիկ են ժամանում ողջ Կանադայից և այլ երկրներից։ Կազմակերպվում են նաև համատեղ ցուցահանդեսներ այլ թանգարանների հետ։ Թանգարանի նմուշները ձեռք են բերվում նվիրատվությունների և սեփական միջոցների հաշվին։ Շատ կտավներ նվիրվել են թանգարանին։

Պատկերասրահ
-----------

* Գուստավ Կլիմտ, Հույս, 1902Գուստավ Կլիմտ, *Հույս*, 1902
* Լյուբով Պոպովա, Դաշնակահար, 1914Լյուբով Պոպովա, *Դաշնակահար*, 1914
* Հանս Մեմլինգ, Տիրամայրը սուրբ Անտոնիոսի հետ, 1472Հանս Մեմլինգ, *Տիրամայրը սուրբ Անտոնիոսի հետ*, 1472
* Օդիլոն Ռեդոն, Ագռավ, 1882Օդիլոն Ռեդոն, *Ագռավ*, 1882
* Մորիս Կալեն, Գետի հոսանք, 1895Մորիս Կալեն, *Գետի հոսանք*, 1895

Ծանոթագրություններ
------------------

1. 1 2  archINFORM (գերմ.) — 1994.
2. 1 2 3 4  SkyscraperPage — 1998.
3. 1 2 3  *Emporis (Firm)* Emporis Building Directory — Darmstadt: Emporis GmbH.
4. 1 2
5. ↑
6. ↑
7. 1 2  National Gallery of Canada: Canadian & Aboriginal Art
8. ↑  National Gallery of Canada: Past Exhibitions
9. ↑  National Gallery of Canada: Travelling Exhibitions

Արտաքին հղումներ
----------------

* Պաշտոնական կայք Archived 2014-02-08 at the Wayback Machine.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Ֆեյսբուք (ֆր.) · Թվիթթեր (անգլ.) · Թվիթթեր (ֆր.) |
|  |
| Ֆոտո, վիդեո և աուդիո | Ինստագրամ (անգլ.) · Ինստագրամ (ֆր.) · ՅուԹյուբ (անգլ.) · ՅուԹյուբ (ֆր.) |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Կանադական |
|  |
| 

|  Չափորոշչային վերահսկողություն |
| --- |
|  |
| BAV: ADV10215094 · BIBSYS: 90194907 · BNC: a11097085 · BNE: XX121099 · BNF: 118812155 · CiNii: DA02286061 · GND: 1003320-8 · ISNI: 000000040448919X · LCCN: n79043161 · LNB: 000191271 · Microsoft: 1302914667 · NKC: kn20060301017 · NLA: 35375618 · NLP: a0000001672187 · NUKAT: n98065004 · LIBRIS: 238000 · SUDOC: 029759285 · VIAF: 152365555 · ULAN: 500309817 · WorldCat VIAF: 152365555 |

 |

 |